เรียน เจ้าหน้าที่กรุงเทพมหานคร และเจ้าหน้าที่การประปานครหลวง

เนื่องจากปี2563 มีการขุดถนนวางท่อประปาใหม่ที่ซอยเฉลิมพระเกียรติ ร.9 ซอย14 แยก10 ขณะนี้การวางท่อเสร็จเรียบร้อยแล้ว, แต่ผลกระทบที่เกิดจากการขุดถนนในครั้งนั้น คือ ในระหว่างการขุดท่อมีฝนตกหนักหลายครั้งทำให้เศษทรายและะดินที่ขุดไหลลงไปในท่อระบายน้ำทั้งหมด ทำให้ท่ออุดตัน หลังจากนั้นเป็นต้นมา เมื่อเกิดฝนตก น้ำจะท่วมล้นท่อระบายน้ำและท่วมมาบนพื้นถนน ไหลเข้าท่วมบ้านเรือนประชาชน โดยเฉพาะบ้านที่มีระดับบ้านต่ำกว่าพื้นถนน ทำให้เกิดความเดือดร้อนเป็นอย่างมาก จึงขอให้เจ้าหน้าที่กรุงเทพมหานคร และการประปานครหลวงเร่งหาทางแก้ไข ขุดลอกท่อระบายน้ำที่ทรายและดินไหลลงไปอุดตันโดยด่วนค่ะ

ปัญหานี้เคยแจ้งไปทางเพจของการประปานครหลวงแล้ว ทางการประปาประสานเจ้าหน้าที่รับเหมาให้เข้ามาดูแล จากนั้นก็มีผู้นับเหมาเข้ามาจริงๆ แต่บอกว่าฝนตกน้ำก็ท่วมทุกที่แหละ และก็เดินทางกลับไป ทำให้ปัญหาไม่ได้รับการแก้ไข และยังคงยืดเยื้อมาจนถึงทุกวันนี้ ความสูงระดับข้อเท้า น้ำท่วมน้อยกว่า 1 ชั่วโมงแล้ว